CELEX: 22020D0896
Language: da
Date: 2019-12-13 00:00:00
Title: Afgørelse nr. 1/2020 truffet af Landtransportudvalget Fællesskabet/Schweiz af 19. juni 2020 om tilpasning af afgørelse nr. 2/2019 til gennemførelsesdatoerne for Europa-Parlamentets og Rådets direktiv (EU) 2016/797 og (EU) 2016/798, der er udsat på grund af covid-19-pandemien [2020/896]

30.6.2020   
               
               
                  DA
               
               
                  Den Europæiske Unions Tidende
               
               
                  L 206/65
               
            
         AFGØRELSE nr. 1/2020 TRUFFET AF LANDTRANSPORTUDVALGET FÆLLESSKABET/SCHWEIZ
         af 19. juni 2020
         
            om tilpasning af afgørelse nr. 2/2019 til gennemførelsesdatoerne for Europa-Parlamentets og Rådets direktiv (EU) 2016/797 og (EU) 2016/798, der er udsat på grund af covid-19-pandemien [2020/896]
         UDVALGET HAR —
         under henvisning til aftalen mellem Det Europæiske Fællesskab og Det Schweiziske Forbund om godstransport og personbefordring med jernbane og ad landevej (1) (i det følgende benævnt »aftalen«), særlig artikel 52, stk. 4, og
         ud fra følgende betragtninger:
         Det blandede udvalgs afgørelse nr. 2/2019 af 13. december 2019 (2) har til formål at opretholde en smidig jernbanetrafik mellem Schweiz og Den Europæiske Union i overensstemmelse med kravene i Europa-Parlamentets og Rådets direktiv (EU) 2016/797 (3) og Europa-Parlamentets og Rådets direktiv (EU) 2016/798 (4). På grund af usædvanlige omstændigheder forårsaget af covid-19-pandemien har Europa-Parlamentet og Rådet udsat gennemførelsesdatoerne for direktiverne (EU) 2016/797 og (EU) 2016/798 ved vedtagelse af direktiv (EU) 2020/700 (5). Det blandede udvalgs afgørelse nr. 2/2019 bør tilpasses gennemførelsesdatoerne som ændret ved nærværende direktiv—
         BESTEMT FØLGENDE:
         
            Artikel 1
            Der indsættes et nyt stk. 2a i artikel 7 i afgørelse nr. 2/2019 truffet af Landtransportudvalget Fællesskabet/Schweiz den 13. december 2019, som affattes således:
            
                        »2a.
                     
                     
                        Artikel 2, stk. 1, og/eller artikel 3, stk. 1, i det blandede udvalgs afgørelse nr. 1/2013 finder fortsat anvendelse frem til den 31. oktober 2020 for så vidt angår de medlemsstater, der har underrettet agenturet og Kommissionen herom i henhold til artikel 57, stk. 2a, i direktiv (EU) 2016/797 eller artikel 33, stk. 2a, i direktiv (EU) 2016/798.«.
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bern, den 19. juni 2020.
            
               
                  For Det Schweiziske Forbund
               
               
                  Formand
               
               Peter FÜGLISTALER
            
            
               
                  For Den Europæiske Union
               
               
                  Leder af Den Europæiske Unions delegation
               
               Elisabeth WERNER
            
         
         
            (1)  EFT L 114 af 30.4.2002, s. 91.
         
            (2)  EUT L 13 af 17.1.2020, s. 43.
         
            (3)  Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Den Europæiske Union (EUT L 138 af 26.5.2016, s. 44).
         
            (4)  Europa-Parlamentets og Rådets direktiv (EU) 2016/798 af 11. maj 2016 om jernbanesikkerhed (EUT L 138 af 26.5.2016, s. 102).
         
            (5)  Europa-Parlamentets og Rådets direktiv (EU) 2020/700 af 25. maj 2020 om ændring af direktiv (EU) 2016/797 og (EU) 2016/798 for så vidt angår forlængelsen af deres gennemførelsesperioder (EUT L 165 af 27.5.2020, s. 27).